biswa921/hiwiki-latest-pages-articles-raw huggingface dataset:
अलेक्सांदर प्रथम

thumb|300px|अलेक्सांदर प्रथम का रूपचित्र (पोरट्रेट)
अलेक्सांदर प्रथम (Alexander I ; रूसी : Александр Павлович, अलेक्सांदर पावलोविच; 23 दिसम्बर 1777 – 1 दिसम्बर 1825), रूस का ज़ार था। वह पावेल प्रथम का पुत्र था। वह २३ मार्च १८०१ से १ दिसम्बर १८२५ तक रूस का सम्राट था। वह प्रथम रूसी राजा था जिसने पोलैण्ड पर शासन किया। वह फिनलैण्ड और लिथुवानिया का भी पहला रूसी ग्रण्ड ड्यूक था।

 परिचय 
अलेक्सांदर प्रथम २४ मार्च १८०१ को राजगद्दी पर बैठा। पिता से दूर रहने और पाल तथा कैथरीन में मतभेद रहने के कारण इसको अपने आंतरिक भाव सदा छिपाए रखने पड़े। इस कारण इसके व्यवहार में सदा सच्चाई का अभाव रहा। नेपोलियन इसको उत्तर का 'तल्मा' (Talma of the North) कहा करता था।

पिता की हत्या होने पर यह सिंहासन पर बैठा। गद्दी पर बैठते ही इंग्लैंड के साथ संधि (१५ जून १८०१) और फ्रांस तथा स्पेन के साथ मैत्री की। शासन के पहले चार साल उसने राज्य के आंतरिक सुधार में लगाए। रूस को एक संविधान देने का उसने प्रयत्न किया। करों को हटाया, कर्जदारों को ऋणमुक्त किया, कोड़े मारने की सजा का अंत किया और इस रीति से अर्धदासता को दूर करने का रास्ता बनाया। साथ ही उसने 'सीनेट' के कार्य और अधिकार निर्धारित किए, मंत्रालय का पुन: संगठन किया और नौसेना, परराष्ट्र, गृह, न्याय, वित्त, उद्योग, वाणिज्य, शिक्षा आदि के विभाग स्थापित किए। सेंट पीटर्सबर्ग में विज्ञान अकादमी की तथा कजान और खारकोव में विश्वविद्यालयों की भी उसने स्थापना की। शांतिकाल में शिक्षा, साहित्य और संस्कृति को प्रोत्साहन दिया।

अलेक्सांदर ने फ्रांस के विरुद्ध इंग्लैंड से संधि की (अप्रैल, १८०५)। पीटर के प्रभाव में आकर आस्ट्रिया, इग्लैंड और प्रशा के साथ मिलकर इसने भी फ्रांस के विरुद्ध युद्ध की घोषणा कर दी। परिणास्वरूप अनेक युद्धों में रूस को फ्रांस से हारना पड़ा। टिलसिट की संधि द्वारा दोनों फिर मित्र बने और नैपोलियन ने वालाचिया और मोलदीविया पर रूस का अधिकार स्वीकार किया।

यूरोप का सार्वभौम सम्राट् होने की भावना से नैपालियन ने रूस पर आक्रमण किया। वोरोदिनी (७ सितंबर १८१२) में रूसी सेना हारी। पर शीघ्र पासा पलट गया। रूसी मास्को को अग्निसमर्पित कर पीछे हट गए। १५ सितंबर १८१२ को नैपोलियन ने आग में जलते मास्को में प्रवेश किया। निराश, निस्सहाय, सर्दी भूख से संतप्त फ्रेंच सेना वापस लौटी और थकी मांदी सेना को वीयाजमा में रूसी सेनापति मिचल ऐडेसचिव मिलोरोचिव ने पराजित कर उसका पीछा किया।

अलेक्सांदर ने अब यूरोप में स्थायी शांति स्थापित करने का यत्न किया। अब प्रशा, रूस और आस्ट्रिया की सम्मिलित सेना ने फ्रेंच सेना का लाइपजिग (१६-१९ अक्टूबर १८१३) में मुकाबला किया। 'सब राष्ट्रों का युद्ध' नाम से प्रसिद्ध इस संग्राम में नैपालियन पराजित हुआ और वह बंदी कर लिया गया। फ्रांस के नए राजा १८वें लुई को 'जार' ने फ्रांस को उदार संविधान देने के लिए बाध्य किया।

१०० दिनों बाद नैपोलियन कैद से फ्रांस लौटा और वाटरलू के संग्राम में पुन: पराजित हुआ। वीएना कांग्रेस के निर्णय से रूस को वारसा के साथ पोलैंड का एक बड़ा भाग मिला। रूस ने आस्ट्रिया और प्रशा से संधि की जो इतिहास में 'पवित्र संधि' (होली एलायंस) के नाम से प्रसिद्ध है।

पुराने और नए झगड़ों के कारण तुर्की और रूस के मध्य छिड़ती लड़ाई अलेक्सांदर की बुद्धिमत्ता के कारण रुक गई। ज़ार १९ नवम्बर १८२५ को अज़ीव सागर के तट पर मरा।

श्रेणी:रूस का इतिहास
निकोलस प्रथम

thumb|300px|right|निकोलस प्रथम
निकोलस प्रथम (रूसी : Николай I Павлович, निकोलाई पावलोविश ; १७९६-१८५५) : सन १८२५ से १८५५ तक रूस का ज़ार (सम्राट) था।

 परिचय 
वह सम्राट पाल की आठवीं संतान तथा अलेक्सांदर प्रथम का छोटा भाई था। माता का नाम मारिय फीओडोरोवना (Maria Feodorovna) (राजकुमारी डोरोथिया, सोफिया बुरटनवर्ग) था। जारस्कोये सेलो (Tsarskoe-selo) (पुश्किन) में ६ जुलाई १७९९ को इसका जन्म जन्म हुआ। पाँच साल का था जब इसके पिता का देहांत हो गया। दो बड़े भाई होने से इसके राजा होने की संभवना नहीं थी, अत: इसको केवल सैनिक शिक्षा दी गई। राजा होने के योग्य शिक्षा इसको नहीं मिली। १८१४ में अपने बड़े भाई अलेक्जेंडर प्रथम के साथ पेरिस गया। १८१६ में यूरोपियन रूस की तीन मास यात्रा की। अक्टूबर १८१६ से मई १८१७ तक इंग्लैड में रहा। १८१७ में प्रशा के फ्रेडरिक विलियम तृतीय की पुत्री शारलोट (Charlotte) राजकुमारी लूईस (Louise) (सम्राज्ञी अलेकजेंड्रा फीयोडोसेवेना) से विवाह। इस विवाह से रूस और जर्मनी का संबंध बढ़ा।

कांस्टेंटाइन पावलोविश के राजसिंहासन त्याग के बाद २४ दि. १८२५ को राज्यकार्य सँभाला। इसके दो दिन बाद सेंट पीर्ट्सवर्ग (लेनिनग्राड) में विद्रोह हुआ। किंतु यह दबा दिया गया। मास्को में ३ सितंबर १८२६ को विधिवत् राज्याभिषेक हुआ। इसकी नीति दृढ़ एवं निरंकुश राजतंत्र की थी। आंतरिक शांति की रक्षा का भार इसने सेना की सौपा। अर्धदासता को दूर करने का कानून बनाया। रूस को लोकतंत्र की हवा तक स्पर्श न करे, इसका कड़ाई से प्रबंध किया। गुप्तचर पुलिस का आतंक बिठा दिया। शासन भ्रष्ट तथा असंगठित था और कर्मचारी अकुशल थे। विश्वविद्यालयों, कालेजों और छात्रों पर इसने कड़ी नजर रखी। नए विचार फैलने न पावें, इस और सतर्कता से ध्यान दिया।

इसका शरीर सुदृढ़ और प्रभावशाली था। इसकी कार्य करने शक्ति अपार थी। आठ, नौ घंटे प्रति दिन राजकाज देखता था। सब जगह से आई रिपोर्टों को स्वत: पढ़ता, क्या करना चाहिए इसका स्वत: निर्णय करता और दिन भर का काम हरेक विभाग को बताता। रूसी शासन को मंत्रालयों में इसने की विभक्त किया। इसके सामने सदा यही समस्या रही, सत्ता और अधिकार किसको दे? इसका किसी पर विश्वास नहीं था। अत: किसी को भी योग्य नहीं मानता था। इसी से शासन को अत्यधिक केंद्रिय किया। ऐतिहासिकों ने इसको बताया था कि रूस के लिए सर्वोत्तम शासनव्यवस्था निरंकुश एकाधिकारी राजतंत्र है। इसने फ्रेंच राज्यक्रांति से उत्पन्न विचार धारा का रूस में प्रवेश नहीं होने दिया।

इसकी परराष्ट्र नीति यह थी कि काला सागर को रूस की झील बनाया जाए, 'यूरोप के रोगी' तुर्की का अंत किया जाए और यूरोप की राजनीति में रूस की प्रधानता मानी जाए। तुर्कों के साथ इसने दो युद्ध किए। पहले का अंत (१८२८-२९) एड्रियानोपल की संधि से हुआ और ग्रीस की स्वाधीनता की नींव पड़ी। दूसरी लड़ाई क्रीमिया युद्ध (१८५३) के नाम से प्रसिद्ध है। तुर्की का साथ इंग्लैड और फ्रांस ने दिया। लड़ाई अभी चल रही थी, जब इसका १८५५ में देहांत हो गया। रूस का मनोरथ पूर्ण न हुआ, पर रूमानिया और सर्बिया की स्वाधीनता का उदय हुआ। तीन सम्राटों के संघ का एक सदस्य होने से इसने आस्ट्रिया की ओर से हंगरी में विद्रोह का दमन किया। १८३० में वारसा में पोलों ने विद्रोह किया था। परंतु इसका इसने कुचल दिया और ४३ हजार पोल परिवारों को काकेशिया में बसाया, जिससे पोल पूर्णत: रूसी हो जाएँ और पोलिश स्वाधीनता की भावना का अंत हो जाए।

श्रेणी:रूस का इतिहास
निकोलस द्वितीय

thumb|300px|right|निकोलस द्वितीय्
निकोलस द्वितीय (रूसी : Николай II, Николай Александрович Романов, tr. Nikolai II, Nikolai Alexandrovich Romanov
Nicholas II ; 18 मई 1868 – 17 जुलाई 1918) रूस का अन्तिम सम्राट (ज़ार), फिनलैण्ड का ग्रैण्ड ड्यूक तथा पोलैण्ड का राजा था। उसकी औपचारिक लघु उपाधि थी : निकोलस द्वितीय, सम्पूर्ण रूस का सम्राट तथा आटोक्रैट। रूसी आर्थोडोक्स चर्च उसे  करुणाधारी सन्त निकोलस कहता है। 

 परिचय 
निकोलस द्वितीय रूस का अंतिम रोमनेव वंशी सम्राट था। वह अलेक्सांदर तृतीय का ज्येष्ठ पुत्र था। डेनिश राजकुमारी, मेरीसोफिया फ्रेडरिक डागमार मारिया फेडोरोवना (जारीना) उसकी माँ थी। १८ मई १८६८ को सेंट पीटर्सवर्ग (लेनिनग्राड) में उसका जन्म हुआ। जनरल डेनी लेवस्की (डेवीलोविश) इसका १२ साल शिक्षक रहा। सैनिक शिक्षा ही पाई, राज्यप्रशासन की नहीं। पैदल, घुड़सवार और तोपखाना इन तीनों सेनाओं में सैनिक रहा और कर्नल के पद तक पहुँचा। सिंहासन पर बैठने के बाद भी यह पद इसने नहीं छोड़ा।

सुदूर पूर्व मिस्र, भारत, चीन, जापान की यात्रा की। जापान में प्रबल हमले से बाल-बाल बचा और रूस, फिनलैंड, डेनमार्क की यात्रा की। विलियम प्रथम की शवयात्रा में पिता का प्रतिनिधित्व किया। १८७७-७८ में रूस-तुर्क युद्ध के समय अपने पिता के साथ रणभूमि में था। सुदूरपूर्व की यात्रा से यह साइबेरिया की राह वापस लौटा। ट्रांस साइबेरियन रेलवे को व्लाडीवोस्तक तक ले जाने का कार्य १८९२ में अपने हाथ में लिया। २ नवम्बर १८९४ को पिता की मृत्यु के बाद गददी पर बैठा। २६ नवम्बर को ईस्टो-डार्मस्टड्ट की राजकुमारी एलिस (विक्टोरिया की नतिनी और सम्राज्ञी अलेक्जेंड्रा फियोरोवना) से विवाह किया।

यह उदार विचारों का युवक माना जाता था। इसका व्यक्तित्व भी आकर्षक था। किंतु यह भी राजा के दैवीय अधिकारों में विश्वास करता था। यदि यह दूरदर्शिता दिखाता तो रोमनोव राजवंश का राज्य बचा सकता था। परंतु १९०४-५ में जापान से हारने पर भी इसने रूस में उठी जनक्रांति का क्रूरता से दमन किया। अनिच्छा से वैधानिक सुधार किया और ड्यूमा को दो बार भंग कर दिया पर क्रांति की आग बुझी नहीं। १९०७ में ४१३१ सरकारी कर्मचारियों पर हमले किए गए। १९०८ में १००९ सरकारी आदमी मारे गए। १९०७ में ८०० क्रांतिकारियों को फांसी दी गई। १९०७-८ में १४००० साईबेरिया भेजे गए। प्रतिक्रिया की मूर्ति प्रधान मंत्री स्टोलिमिन की भी १९१५ में हत्या कर दी गई। 'ड्यूमा' निर्बल और जार की कठपुतली सिद्ध हुई।

रूस की उन्नति, उद्योग, व्यापार और व्यवसाय से होगी, इस विश्वास से अनेक उद्योगों को प्रोत्साहन दिया। १८९७ में व्यापक रूप से जनगणना करवाई। मुद्रासुधार किया और रुबल को स्वर्णमान कर आधारित किया। अंतरराष्ट्रीय नियमों के आधार पर विश्वशांति का समर्थक था। इसके प्रयत्न से पहली नि:शस्त्र कफ्रोंस हुई, जो प्रथम हेग शातिसंमेलन १८९९ के नाम से प्रसिद्ध है। शांति-संतुलन-सिद्धांत का समर्थक था और रूस-फ्ंरेच मैत्री को दृढ़ किया और ब्रिटेन से मित्रता बढ़ाई।

प्रथम महायुद्ध में रूसी सेना जर्मनी से हारी और इस पराजय ने रूस से रोमनोव वंश का अंत कर दिया। निकोलस का सिहासनत्याग (३ मार्च १९१७) भी ड्यूमा को संतुष्ट न कर सका। एकाटेरिनवर्ग की कम्युनिस्ट पार्टी ने अपनी गुप्त बैठक में जार को मारने का निश्चय किया और योरकोवस्की को आदेश दिया गया कि वह जार को मार डाले। इस आदेश पर १६ व्यक्तियों ने हस्ताक्षर किए। १६-१७ जुलाई १९१८ को योरकोवस्की ने कैदी जार को टार्च लाइट के साथ जगाया, जार ने कुछ शब्द कहे और योरकोवस्की ने रिवाल्वर निकाल कर आदेश का पालन किया। जार के साथ उसकी पत्नी और उसके परिवार को भी मार दिया।

सन्दर्भ

श्रेणी:रूस का इतिहास
श्रेणी:1868 में जन्मे लोग
निकोलाई निकोलिएविश

thumb|200px|right|निकोलाई निकोलिएविश
ग्रांड ड्यूक निकोलाई निकोलिएविश रोमानोव (रूसी : Николай Николаевич Романов ; 6 नवम्बर 1856 – 5 जनवरी 1929) रूस के सेनानायक था जिसने प्रथम विश्वयुद्ध के प्रथम वर्ष में रूसी सेना का नेतृत्व किया। वह निकोलस प्रथम का पौत्र तथा अलेक्सांदर तृतीय का चचेरा भाई था।

 परिचय 
निकोलाई निकोलिएविश का जन्म ६ नवम्बर १८५६ को सेंट पिटर्सवर्ग (लेनिनग्राड) में हुआ था। सैनिक और इंजीनियरिंग की शिक्षा प्राप्तकर १६ साल की आयु में १८७३ में मिलिटरी अकादमी में सेना में कमीशंड अफसर बना। अपने पिता और रूस के प्रधान मंत्री सेनापति ग्रांट ड्यूक निकोलस (१८३१-१८९१) के स्टाफ में काम किया। रूसी तुर्की युद्ध (१८७७-१८७८) में भाग लिया। १८८४ में गार्ड हूसार रेजीमेंट का १८८४ से साढ़े ६ साल कमांडर रहा। १८९५ में बिग्रेडियर बनाया गया। इस पद पर वह १० साल रहा और महत्वपूर्ण सुधार किए। 'नेशनल डिफ़ेस कौंसिल' का प्रेसिडेंट बनाया गया। जर्मन पद्धति के अनुसार रूसी सेना का पुनर्गठन किया। १९०८ से १९१४ तक इसने युद्ध की तैयारी में कोई भाग नहीं लिया।

१ अगस्त १९१४ की शाम को जर्मनी की युद्ध घोषणा के बाद इसको जर्मन मोर्चे पर रूसी सेना का प्रधान सेनापति बनाया गया। युद्ध की एक ऐसी योजना को पूरा करने का इसकी काम साँपा गया, जिसको बनाने में इसका कोई हाथ न था। प्रशा-आस्ट्रिया-गैलिशिया-वार्सा पोज़ेन (Posen) पांत पर जाना था। जर्मन वार्सा के द्वार पर पहुँचे हुए थे। गैलिशिया में आस्ट्रियन सेना को पीछे हटने को बाध्य किया। परंतु जर्मन सेना के साथ मुकाबला होने पर पीछे लौटना पड़ा। युद्धों के इतिहास में यह ऐतिहासिक प्रत्यावर्तन प्रसिद्ध है।

काकेशिया का वायसराय और प्रधान सेनापति बनाया गया। गैलीपोली सिनाई और मैसेपोटामिया में मित्रराष्ट्रों की मदद की और जर्मन सेना को तुर्की की मदद के लिए आने से रोक रखा। आर्मेनिया पर अधिकार किया।

१२ मार्च १९१७ को रूसी राज्यक्रांति के दिन ग्रांड ड्यूक काकेशिया में तिफलिस से माँगीलेव की विजययात्रा पर था। राह में स्वागत अभिनंदन हुआ और मांगीलेव पहुँचने पर प्रिंस लोव का तार मिला कि उसे प्रधान सेनापति के पद से हटाया गया। इसके बाद भी यह दो साल क्रीमिया में रहा। मार्च १९१९ में इटली होता हुआ फ्रांस पहुँचा। एंटी वे (फ्रांस) में रहा और 'सुप्रीम कौंसिल ऑव रशियन मानर्किस्ट पार्टी' नाम से एक पार्टी बनाई। १६ जनवरी १९२९ को इसका एंटी बे में देहांत हुआ।

सन्दर्भ
श्रेणी:रूस का इतिहास
आईएनएस सहयाद्री

thumb|आईएनएस सहयाद्री
thumb|आईएनएस सहयाद्री
आईएनएस सहयाद्री (एफ 49) भारतीय नौसेना का एक स्‍वदेश निर्मित गाईडेड मि‍साइल स्‍टील्‍थ फ्रिगेट पोत है।यह शिवालिक श्रेणी के फ्रिगेट्स में से एक है।
 

 विशेषताएँ
आईएनएस सहयाद्रि कई अत्‍याधुनिक हथियारों से लैस है। इनमें लंबी दूरी की एंटी शि‍प मिसाइलें, मध्‍यम और कम दूरी की सतह से हवा में मार करने वाली मिसाइलें और कई प्रकार की तोपें हैं जो इसे किसी भी हमले से निपटने में सक्षम बनाती हैं। इसी के साथ आईएनएस सहयाद्रि में तैनात कई भूमिका निभाने वाले दो हेलीकॉप्‍टर भी इसकी मारक क्षमता में बढ़ोत्‍तरी करते हैं। 21 जुलाई 2012 को नौसेना में शामिल हुए आईएनएस सहयाद्रि का नेतृत्व वर्तमान में कैप्‍टन ज्‍योतिन रैना कर रहे हैं और इसमें विभिन्‍न शाखाओं में 25 अधिकारी और 255 नौसैनिक कार्यरत हैं। 
 सन्दर्भ 

श्रेणी:भारतीय नौसेना के फ्रिगेट युद्धपोत
गंगोलीहाट

गंगोलीहाट (Gangolihat) भारत के उत्तराखण्ड राज्य के कुमाऊँ मण्डल के पिथौरागढ़ ज़िले में स्थित एक नगर और तहसील मुख्यालय है, जो हाट कलिका मंदिर नामक सिद्धपीठ के लिये प्रसिद्ध है। इस सिद्ध पीठ की स्थापना आदिगुरू शंकराचार्य द्वारा की गयी। हाट कलिका देवी रणभूमि में गए जवानों की रक्षक मानी जाती है। यह मंदिर जिला मुख्यालय से 77 किलोमीटर की दूरी पर है तथा सड़क मार्ग द्वारा जुड़ा हुआ है।"Uttarakhand: Land and People," Sharad Singh Negi, MD Publications, 1995"Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

इतिहास
thumb|left|जाह्नवी नौले में स्थित १२६४ ई॰ के एक शिलालेख पर मनकोटी राजाओं के नाम अंकित हैं।
सरयू गंगा तथा राम गंगा नदियों के मध्य स्थित होने के कारण इस क्षेत्र को पूर्वकाल में गंगावली कहा जाता था, जो धीरे धीरे बदलकर गंगोली हो गया। तेरहवीं शताब्दी से पहले इस क्षेत्र पर कत्यूरी राजवंश का शासन था। गंगोलीहाट इस गंगोली क्षेत्र का प्रमुख व्यापारिक केंद्र था।

तेरहवीं शताब्दी के बाद यहाँ मनकोटी राजाओं का शासन रहा, जिनकी राजधानी मनकोट में थी। गंगोलीहाट के जाह्नवी नौले से प्राप्त एक शिलालेख पर मनकोटी राजाओं के नाम अंकित हैं। सोलहवीं शताब्दी में कुमाऊँ के राजा बालो कल्याण चन्द ने मनकोट पर आक्रमण कर गंगोली क्षेत्र पर अधिकार कर लिया। उन्नीसवीं शताब्दी में गंगोली को अल्मोड़ा जनपद का परगना बनाया गया, तथा गंगोलीहाट नगर में ही परगना मुख्यालय स्थापित किये गए। १९६० में पिथौरागढ़ जनपद के गठन के बाद गंगोलीहाट तहसील का भी गठन किया गया, जिसका मख्यालय भी गंगोलीहाट नगर में रखा गया।

गंगोलीहाट नगर की स्थापना ७ जुलाई २०१२ को पिथौरागढ़ जनपद के ११ राजस्व ग्रामों को मिलाकर किया, जिनमें हाट, कूंउप्रेती, खेतीगड़ा, पुनौली, नौढुंगा, चुडिय़ागौर, चौढिय़ार, लाली, खतेड़ा, हनेरा व रावलगांव शामिल हैं।तीन पंचायतों के गठन की अधिसूचना जारी. ७ जुलाई २०१२. देहरादून: दैनिक ट्रिब्यून

 आवागमन 
राष्ट्रीय राजमार्ग 309ए यहाँ से गुज़रता है और इसे कई अन्य स्थानों से सड़क द्वारा जोड़ता है।

 इन्हें भी देखें 
 पिथौरागढ़ ज़िला

 सन्दर्भ 

श्रेणी:उत्तराखण्ड के नगर
श्रेणी:पिथौरागढ़ जिला
श्रेणी:पिथौरागढ़ ज़िले के नगर
श्रेणी:कुमाऊँ मण्डल के नगर
निकोलाई करमज़िन

right|thumb|300px|निकोलाई करमज़िन
निकोलाई करमज़िन (Nikolay Mikhailovich Karamzin ; रूसी Никола́й Миха́йлович Карамзи́н ; IPA: [nʲɪkɐˈlaj mʲɪˈxajləvʲɪtɕ kərɐmˈzʲin]; 12 दिसम्बर 1766 – 3 जून 1826) रूस का लेखक, कवि, इतिहासकार और समालोचक था। 'रूसी राज्य का इतिहास' नामक १२ भागों में रूस का राष्ट्रीय इतिहास उसकी अमर कृति है।

 बाहरी कड़ियाँ
जिसने लिखा रूस का पहला इतिहास

श्रेणी:रूसी साहित्यकार
श्रेणी:इतिहासकार
लेजर डायोड

right|thumb|300px|लेजर डायोड ; इसके आकार की तुलना के लिये साथ में एक पेन्नी (पैसा) भी दिखाया गया है।
right|thumb|300px|अर्धचालक लेजर (445 nm, 520 nm, 635 nm)
लेसर डायोड (laser diode) अर्धचालक लेसर है जिसमें एक डायोड का पी-एन जंक्सन ही सक्रिय माध्यम का काम करता है।http://www.hanel-photonics.com/laser_diode_market_fabry_perot.html  उपलब्ध तरंग दैर्ध्य का अवलोकन 

श्रेणी:लेजर
शातोब्रिआँ

right|thumb|300px|शातोब्रिआँ
शातोब्रिआँ (François-René, vicomte de Chateaubriand ; फ्रेंच उच्चारण : ​[fʁɑ̃swa ʁəne də ʃatobʁijɑ̃] ; 1768-1848) फ्रांस के लेखक, राजनेता, इतिहासकार तथा राजनयिक थे। वे फ्रांसीसी साहित्य में रोमांटिसिज्म (Romanticism) के संस्थापक माने जाते हैं। 

 परिचय 
शातोब्रिआँ का जन्म 'से मालों' (Saint-Malo) में एक प्राचीन कुलीन परिवार में हुआ था। आप अपने सरल किंतु उदास पिता, खिन्न अस्वस्थ माता, लुसिल नामक धार्मिक किंतु स्नायुदुर्बल बहन, ब्रेतान के वन्य दृश्य तथा समुद्र से प्रभावित हुए। संतप्त युवावस्था; निर्वासन एवं निर्धनता में इंग्लैंड में प्रवास; अमरीका, जेरूसलम, मिस्र तथा स्पेन की यात्राएँ, फ्रांस में साहित्यिक एवं राजनीतिक जीवन तथा अवकाशग्रहण आपके जीवन के प्रमुख पक्ष हैं। आपकी मित्रता फॉनतान तथा जुबेर नामक लेखकों और मादाम रेकामियर तथा मादाम द बोमा नामक सामाजिक महिलाओं से थी। आपकी पुस्तक 'ल जेनि दु क्रिस्तियानिस्म' संधि-दिवस १८०२ के सुअवसर पर प्रकाशित होकर फ्रांस में कैथोलिक मत की पुन:स्थापना में सहायक हुई। आपकी पुस्तिका 'द बुनापार्त ए दे बुरबाँ' फ्रांस में मित्रराष्ट्रों के प्रवेश के दिन (३१-३-१८१४) प्रकाशित हुई। आपने नैपोलियन की अधीनता में तथा बुरबाँ परिवार में कई पदों पर कार्य किया; किंतु अपनी दर्पपूर्ण स्वतंत्र प्रकृति के कारण आपको इन्हें त्यागना पड़ा। सन् १८११ में आप अकादेमि के सदस्य चुने गए। सन् १८३० में आपने राजनीति से अवकाश ग्रहण किया।

आपकी पुस्तकें आपके व्यक्तित्व का प्रतिबिंब हैं। 'एसाइ सुरले रेव्होलुशिआँ' तरुण-पांडित्य-पूर्ण ग्रंथ है। 'ल जेनिदु क्रिस्तियानिस्म' नामक पुस्तक में आपकी आरंभिक नास्तिकता के प्रायश्चित्त, ईसाई मत के समर्थन, सौंदर्य सिद्धांत एवं नवीन समलोचना का मिश्रण है। 'अतिला' और 'रने' नए युग के दो उपन्यास हैं। 'अतिला' रोमैंटिक पद्धति का एक विदेशी उपन्यास है। आपकी सर्वोत्कृष्ट कृति 'रने' में एक खिन्न, परिश्रांत एवं विप्लवकारी रोमैंटिक वीर का चित्रण है। यह शिलर और वायरन के 'चाइल्ड हैरोल्ड' के बीच की कड़ी है। 'ले मारतिर' में प्रकृतिपूजक आदर्शों की उच्चता दिखाई गई है। यह एक गद्यात्मक महाकाव्य है; किंतु आपकी प्रतिभा अधिकतर इतिहासोन्मुखी है। आपने अग्रेंजी साहित्य पर एक निबंध, यात्रावर्णन, 'ला व्हि द राँसे' तथा ऐतिहासिक ग्रंथ लिखे; और 'पैराडाइज लॉस्ट' का अनुवाद किया। भव्य चित्रण एवं उपकथाओं से परिपूर्ण आपका सर्वश्रेष्ठ ग्रंथ 'मेमवार दुत्र तॉम्ब' का एक प्रयत्न था।

शातोब्रिआँ विचारक नहीं थे, वरन् भव्य वर्णनों के लिए प्रसिद्ध एक कलाकार थे। आपकी अहंमन्यता सभी रचनाओं में परिलक्षित होती है। आपने बुद्धिवादी युग में अंत तथा रोमैंटिक युग के आंरभ की घोषणा की। इनके रोमैंटिसिज्म के मुख्य तत्व है :- प्रकृति एवं आत्मा की पूजा, प्रगीतात्मकता, भावुकता इत्यादि। इन्होंने ऐसे गद्य की रचना की जिसमें केवल स्पष्टता एवं यथार्थता के स्थान पर कोमलता एवं लचीलापन है। शातोब्रिआँ का दृष्टिकोण सौंदर्य प्रधान था। आपने कविता, उपन्यास, इतिहास तथा समालोचना के क्षेत्रों में फ्रेंच साहित्य को प्रभावित किया।

सन्दर्भ

इन्हें भी देखें
शातोब्रिआँ (नगर)

श्रेणी:फ्रेंच साहित्यकार
मोपला विद्रोह

मोपला विद्रोह : केरल के मोपला किसानों (रैय्यतो) ने 20 अगस्त 1921 में अंग्रेजो के पुलिस थानों को जलाने से शुरू होकर जिन्दा जलाने,  सैकड़ों नागरिकों को जबरन कर देने से इंकार करते हुए मालाबार की धरती को जमीदारों के रक्त से लाल कर दिया गया था। इस नरसंहार को कुछ मार्क्सवादी इतिहासकार "मोपला विद्रोह" कहते है और भारतीय स्वतंत्रता आन्दोलन की भी संज्ञा देते है जबकि यह एक पहले से प्रायोजित योजना थी जो अंग्रेजो के खिलाफ संघर्ष था.
मोपला नरसंहार मालाबार के एरनद और वल्लुवानद तालुका में खिलाफत आन्दोलन के सहयोग में अंग्रेजों के खिलाफ आरम्भ हुआ था। इसमें अंग्रेज़ो के साथ - साथ सैकड़ों नागरिकों की निर्मम हत्या की गई जो अब तक का सबसे बड़ा नरसंहार है।
[[[Dr.BRA]]] की किताब पाकिस्तान में इसका स्पष्ट उल्लेख मिलता है की केसे मुसलमानो ने अंग्रेजों की निर्मम हत्या की थी और जिसको बाद में विद्रोह का नाम देकर दबा दिया गया।

 इन्हें भी देखें
 खिलाफत आन्दोलन
सन्दर्भ

श्रेणी:भारत का इतिहास
श्रेणी:ब्रिटिश भारत
सैलिसिलिक अम्ल

right|thumb|150px|
सैलिसिलिक अम्ल अर्थोहाइड्रोक्सि बेंजोइक अम्ल है जो मेथाइल एस्टर के रूप में विंटरग्रीन तेल का प्रमुख अवयव है। यह रंगहीन क्रिस्टलीय कार्बनिक अम्ल है जो कार्बनिक संश्लेषण में बहुत प्रयोग किया जाता है। यह पादप हार्मोन के रूप में भी कार्य करता है। इसका अणुसूत्र C6H4(OH)COOH है जहाँ OH समूह कार्बोक्सिल समूह के आर्थो है। इसको 2-हाइड्रॉक्सीबेंजोइक अम्ल भी कहते हैं।

 परिचय 
तेल में सैलिसिन (Salicin) नामक ग्लुकोसाइड रहता है। जिसमें सैलिसिलिक अम्ल सैलिजेनिन नामक ऐल्कोहल से संयुक्त रहता है। यह वर्णरहित सूच्याकार क्रिस्टल बनाता है जिसका गलनांक १५५ डिग्री सेल्सियस है। ठंडे जल में बहुत कम विलेय है पर उष्ण जल, ऐल्कोहल और क्लोरोफार्म में शीघ्र विलेय है। इसका जलीय या ऐल्कोहलीय विलयन फेरिक क्लोराइड से बैंगनी (voilet) रंग बनाता है।

रसायनशाला में या बड़े पैमाने पर कोलबे विधि (Cholbeis method) से लगभग १४० डिग्री से. पर सोडियम फीनेट का कार्बन डाइआक्साइड के साथ दबाव में गरम करने से सैलिसिलिक अम्ल बनता है। यहाँ सोडियम फीनेट कार्बन डाइआक्साइड के साथ संबद्ध हो फीनोल आर्थोकार्बोक्सिलिक अम्ल का सोडियम लवण बनता है जिसमें खनिज अम्लों के डालने से सैलिसिलिक अम्ल का अवक्षेप प्राप्त होता है।

उष्ण जल से अवक्षेप का क्रिस्टलन करते हैं। सैलिसिलिक अम्ल महत्वपूर्ण रोगाणुनाशक यौगिक है। पहले यह वात रोग में औषधि के रूप में प्रयुक्त होता था पर आजकल इसके स्थान में इसका एक संजात ऐस्पिरिन (Acetyl Salicylic acid गलनांक, 128 डिग्री C) के नाम से व्यापक रूप से प्रयुक्त होता है। सैलिसिलिक अम्ल का एक दूसरा संजात सैलोल (फेनिल सैलिसिकेट) के नाम से रोगाणुनाशक के रूप में विशेषत: दंतमंजनों में प्रयुक्त होता है। एक तीसरा संजात बेटोल भी सैलोल के साथ प्रयुक्त होता है। सिरदर्द की एक ओषधि सैलोफीन (Salophene) इसी का संजात है। सैलिसिलिक अम्ल का उपयोग रंजकों और सुगंधों के निर्माण में भी होता है।

श्रेणी:कार्बनिक अम्ल
सशस्त्र सेना झंडा दिवस

thumb|सशस्त्र सेना झंडा दिवस का बैज
सशस्त्र सेना झंडा दिवस या झंडा दिवस भारतीय सशस्त्र बलों के कर्मियों के कल्याण हेतु भारत की जनता से धन-संग्रह के प्रति समर्पित एक दिन है। यह 1949 से 7 दिसम्बर को भारत में प्रतिवर्ष मनाया जाता है।

सशस्त्र सेना झंडा दिवस पर हुए धन संग्रह के तीन मुख्य उद्देश्य है-
१. युद्ध के समय हुई जनहानि में सहयोग,
२. सेना में कार्यरत कर्मियों और उनके परिवार के कल्याण और सहयोग हेतु,
३. सेवानिवृत्त कर्मियों और उनके परिवार के कल्याण हेतु।

इस दिवस पर धन-संग्रह सशस्त्र सेना के प्रतीक चिन्ह झंडे को बाँट कर किया जाता है। इस झंडे में तीन रंग (लाल, गहरा नीला और हल्का नीला) तीनों सेनाओं को प्रदर्शित करते है।

 कब मनाया जाता है सशस्त्र सेना झंडा दिवस 
सशस्त्र सेना झंडा दिवस या झंडा दिवस प्रत्येक वर्ष ७ दिसंबर को मनाया जाता है, जिसका मुख्य उद्देश्य भारतीय सेना के जवानों का आभार प्रकट करते हुए सेना के लिए धनराशि एकत्र करना है, जिसकी जरूरत आजादी के बाद ही भारतीय सशस्त्र बलों के कर्मियों और सेना के कल्याण हेतु लगी. अगर आप भी अपना योगदान सेना को देना चाहते है तो आप केन्द्रीय सैनिक बोर्ड की वेबसाइट पर जाकर अपना योगदान दे सकते है.

 सन्दर्भ 

श्रेणी:भारतीय सेना
श्रेणी:पर्व
नीता अंबानी

नीता मुकेश अंबानी (जन्म: नवम्बर 1, 1964) एक भारतीय महिला उद्यमी हैं। वे भारत के सबसे अमीर आदमी मुकेश अंबानी की पत्नी और रिलायंस इंडस्ट्रीज के संस्थापक धीरूभाई अंबानी की पुत्रवधु हैं। नीता अंबानी धीरूभाई अंबानी इंटरनेशनल स्कूल की संस्थापक और चेयरपर्सन हैं।

उनको श्री चंद्रशेखरेन्द्र सरस्वती विश्व महाविधालय (एससीएसवीएमवी यूनीवर्सिटी) कांचीपुरम से डाक्टरेट की उपाधि मिली है। यह उपाधि उन्हे शिक्षा, समाज सेवा और मानव प्रेम के लिए मिली हैं।

नीता अंबानी मुंबई इंडियंस क्रिकेट टीम की सह-मालकिन भी हैं। वे रिलायंस इंडस्ट्रीज और नेशनल एसोसिएशन ऑफ ब्लाइंड के "दृष्टि" नामक समाज सेवी संस्था से भी जुड़ी हैं। 

समाज कल्याण के कार्यों हेतु इन्होने वर्ष 2010 में रिलायंस फाउंडेशन नाम के चैरिटेबल ट्रस्ट की स्थापना की है। यह देश का सबसे बड़ा प्राइवेट चैरिटेबल ट्रस्ट है। इसके तहत ग्रामीण इलाकों में शिक्षा, स्वास्थ्य, कला-संस्कृति और खेल की सुविधाएँ मुहैय्या कराई जाती हैं।  इसके अलावा प्राकृतिक आपदा प्रबंधन के क्षेत्र में भी इस ट्रस्ट ने देश के विभिन्न हिस्सों जैसे- जम्मू-कश्मीर, चेन्नई, गुजरात में बेहतरीन सेवाएं दी हैं।  

रिलायंस फाउंडेशन के अतिरिक्त देश में शिक्षा व्यवस्था के सुधार हेतु इन्होने सबके लिए शिक्षा (Education For All -EFA) की शुरुआत की है। इस अभियान ने अभी तक देश के 70000 गरीब बच्चों को शिक्षा मुहैय्या कराई जा चुकी है।

 जन्म और शुरूआती शिक्षा 
नीता अंबानी का जन्म 1 नवम्बर 1964 को मुंबई के एक मध्यम-वर्गीय परिवार में हुआ था। उनके पिता बिडला की एक कंपनी में उच्चाधिकारी थे।
नीता को भारतीय क्लासिकल डांस में शुरू से ही काफी रूचि थी और वे इस में ही अपना कैरियर बनाना चाहती थी जब कि उन की मां उन्हे एक चार्टर्ड अकाउंटेंट बनाना चाहती थीं। उनकी उच्च शिक्षा मुंबई के प्रसिद्ध नरसी मोंजी कॉलेज ऑफ कॉमर्स और इकॉनामिक्स से हुई है।
अंगूठाकार|वीडियोकॉन-मुंबई इंडियंस पार्टी में नीता दलाल अंबानी
नीता प्रशिक्षित भरतनाट्यम नृत्यांगना हैं। कॉलेज के दिनों में वह स्टेज परफॉरमेंस भी दिया करती थीं। आज भी वे प्रतिदिन डांस का अभ्यास जरूर करती हैं।   
 कैरियर 
नीता को शिक्षण कार्य से गहरा लगाव रहा है। शादी के बाद उन्होंने प्राथमिक शिक्षिका के रूप में पढ़ाना शुरू किया। बाद में पातालगंगा में ग्रामीण बच्चों को पढाने के लिए एक छोटे से स्कूल की शुरुआत की। ऐसा ही दूसरा स्कूल जाम नगर में खोला। 

नीता के नेतृत्व में धीरू भाई अंबानी इंटरनेशनल स्कूल की स्थापना जून 2003 में की गयी। यह स्कूल मुंबई के कुछ चुनींदा और बेहतरीन स्कूलों में शुमार है।भारत में यह उन 37 गिने चुने स्कूलों में शामिल है जो देश में प्रतिष्ठित "इंटरनेशनल बेक्केलॉरेट प्रोग्राम" उपलब्ध कराते हैं। नीता धीरूभाई फाऊंडेशन की भी मुखिया हैं। वे रिलायंस इंडस्ट्रीज और युएनएआईडीएस के एड्स इनिशीएटिव का भी हिस्सा हैं। नीता अंबानी रिलायंस इंडस्ट्रीज के सामाजिक और धर्मार्थ से जुड़े कार्यों को देखती हैं।

 पुरस्कार और उपाधियां 
उन्हे 2005 में इंटरनेशनल वुमन डे पर भारत नारी शक्ति संगठन की ओर से समाज सेवा विश्व भूषण की उपाधि भी मिल चुकी हैं।

उन्हें एआईएमए की तरफ से 2012 का कारपॉरेट सिटिजन ऑफ द इअर का पुरस्कार मिल चुका है। 

 सन्दर्भ 

श्रेणी:जीवित लोग
श्रेणी:महिला उद्यमी
श्रेणी:मुंबई के लोग
श्रेणी:उद्यमी
श्रेणी:गुजराती लोग
श्रेणी:1964 में जन्मे लोग
श्रेणी:सामाजिक कार्यकर्ता
अली पाशा मुबारक

right|thumb|250px|अली पाशा मुबारक
अली पाशा मुबारक (१८२३ - १४ नवम्बर १८९३) उन्नीसवीं शदी के उत्तरार्ध में मिस्र के सार्वजनिक कार्य एवं शिक्षा मंत्री थे। वे मिस्र के सर्वाधिक प्रभावशाली एवं प्रतिभाशाली सुधारकों में से एक हैं।

 परिचय 
यह एक साधारण वंश के व्यक्ति थे। पहले ये मिस्री तोपखाने में एक अधिकारी हुए और धीरे-धीरे उन्नति करके मंत्री के पद पर पहुँचे। १८४४ ई. में फ्रांस गए और मेट्ज के तोपखाने के स्कूल में शिक्षा ग्रहण की। अली पाशा मुबारक ने मिस्र सरकार के प्रत्येक विभाग में बहुत ज्यादा सुधार किए। इन्हीं के मंत्रित्व में छापेखाने खुले और स्कूलों के लिए पढ़ाई जानेवाली पुस्तकें तैयार की गई। १८९१ ई. में उन्होंने सर अलफ्रेड मिलनर के हस्तक्षेप के कारण त्यागपत्र दे दिया और राजनीति से अलग होकर एक साधारण व्यक्ति की तरह जीवन व्यतीत करने लगे। १४ नवम्बर १८९३ को उनकी मृत्यु काहिरा में हो गई।

श्रेणी:मिस्र के राजनेता
के एस कृष्णन

thumb|के एस कृष्णन
कार्यमाणिवकम् श्रीनिवास कृष्णन् (Sir Kariamanickam Srinivasa Krishnan, FRS ; 4 दिसम्बर 1898 – 14 जून 1961) भारत के प्रख्यात भौतिक विज्ञानी थे। रमन प्रभाव की खोज में सी वी रमन के साथ वे भी सम्मिलित थे जिसके लिये सी वी रमन को १९३० में भौतिकी का नोबेल पुरस्कार प्रदान किया गया था। के एस कृष्णन को विज्ञान एवं अभियांत्रिकी क्षेत्र में पद्म भूषण से १९५४ में सम्मानित किया गया। ये तमिलनाडु राज्य से हैं।

 परिचय 
श्रीनिवास कृष्णन का जन्म ४ दिसम्बर १८९८ ई. को हुआ था। अमेरिकन कालेज, मदुरा, मद्रास क्रिश्चियन कालेज एवं युनिवर्सिटी कालेज ऑव सायंस, कलकत्ता में शिक्षा प्राप्त की। इंडियन एसोसियेशन फॉर कल्टिवेशन ऑव सांयस (कलकत्ता) के तत्वावधान में सन् १९२३ तक अनुसंधान कार्य किया। १९३३-४२ ई. तक महेंद्रलाल सरकार रिसर्च प्रोफेसर रहे। उसके बाद इलाहाबाद विश्वविद्यालय में भौतिकी के प्रोफेसर थे। सन् १९४७ में राष्ट्रीय भौतिक प्रयोगशाला दिल्ली के प्रथम संचालक बने। १४ जून १९६१ ई. को मृत्यु हुई।

मद्रास विश्वविद्यालय ने आपको डी. एस. सी. की उपाधि प्रदान की। सन् १९४० में रॉयल सोसायटी के सदस्य चुने गए। सन् १९४६ में 'सर' की उपाधि से विभूषित किए गए। स्वतंत्र भारत की सरकार ने पद्मभूषण उपाधि प्रदानकर सम्मानित किया। सन् १९४५-४६ में भारतीय राष्ट्रीय विज्ञान अकादमी के अध्यक्ष चुने गए। सन् १९५० में भारतीय विज्ञान कांग्रेस के भौतिकी विभाग के अध्यक्ष और बाद में इस संस्था के अध्यक्ष चुने गए। आप भारतीय परमाणु आयोग एवं भारतीय वैज्ञानिक एवं औद्योगिक अनुसंधान परिषद् के संचालक मंडल के भी सदस्य थे। आपने अनेक अंतरराष्ट्रीय सम्मेलनों में भारत का प्रतिनिधित्व सफलतापूर्वक किया था।

भौतिकी की प्रत्येक दिशा में आपका महत्वपूर्ण योगदान रहा। प्रकाशिकी, चुंबकत्व, इलेक्ट्रानिकी, ठोस अवस्था भौतिकी, तथा विशेषकर धातु भौतिकी पर आपने अनेक खोज की। सर सी. वी. रमण के साथ रमण-प्रभाव की खोज में भी योग दिया। वैज्ञानिक संसार ने प्रकाशिकी एवं मणिभ (क्रिस्टल) पर चुंबककीय प्रभाव संबंधी आपके अन्वेषण कार्य को अत्यंत ही महत्वपूर्ण माना। आपके अनुसंधान संबंधी अनेक निबंध 'ट्रैंज़ैंक्शंस ऐंड प्रोसीडिंग्स ऑव रायल सोसाइटी' (Transactions and Proceedings of Royal Society) में प्रकाशित हुए हैं।

बाहरी कड़ियाँ

श्रेणी:भौतिक विज्ञानी
श्रेणी:भारतीय वैज्ञानिक

श्रेणी:१९५४ पद्म भूषण
जर्मन साम्राज्य

right|thumb|300px|जर्मन साम्राज्य
right|thumb|300px|यूरोप में १९१४ में प्रथम विश्वयुद्ध के पूर्व जर्मन साम्राज्य का विस्तार
300px|thumb
जर्मन साम्राज्य (जर्मन भाषा : Deutsches Reich या Deutsches Kaiserreich) ऐतिहासिक जर्मन राष्ट्र-राज्य था जो १८७१ में जर्मनी के एकीकरण से लेकर १९१८ में प्रथम विश्वयुद्ध में जर्मनी की पराजय तक अस्तित्व में था। १९१८ में यह संघीय गणराज्य बन गया। जर्मन साम्राज्य को कभी-कभी जर्मन राइख (German Reich) भी कहते हैं।

 इन्हें भी देखें
जर्मनी का इतिहास
तृतीय साम्राज्य (थर्ड राइख)

श्रेणी:यूरोप का इतिहास
जटावर्मन् सुंदर पांड्य प्रथम

right|thumb|300px|जटावर्मन् सुंदर पांड्य प्रथम के राज्य की सीमा
जटावर्मन् सुंदर पांड्य प्रथम (१२५१ - १२६८ ई.) पाण्ड्य राजवंश का सबसे महान शासक था जिसके समय में पांड्य साम्राज्य का चरमोत्कर्ष हुआ। उसकी गणना दक्षिणी भारत के इतिहास के प्रसिद्ध विजेताओं में होती है।

 परिचय 
जटावर्मन् सुंदर पांड्य  1251-1268 तक प्रथम ने अपने राज्यकाल के प्रारंभ में ही चेर नरेश वीर रवि उदयमार्तड वर्मन् और उसकी सेना को नष्ट किया और मलैनाडु का विध्वंस किया। उसने राजेंद्र चोल को अपनी अधीनता स्वीकार करने और कर देने के लिये विवश किया। उसने लंका पर आक्रमण करके वहाँ के नरेश से अत्यधिक मोती और कई हाथी लिए। उसने होयसलों के अधिकार में करवेरि प्रदेश पर आक्रमण किया ओर कण्णान्नूर कोप्पम् के दुर्ग पर अधिकार कर लिया। इस युद्ध में होयसलों की बहुत क्षति हुई, कई सेनानायक मारे गए और पांड्यों के हाथ में हाथी, घोड़े, धन और स्त्रियाँ आईं। होयसल नरेश वीर सोमेश्वर के युद्ध से भाग जाने पर सुंदर पांड्य ने युद्ध समाप्त कर दिया किंतु कुछ समय बाद वीर सोमेश्वर ने युद्ध फिर से आरंभ किया। इस युद्ध में वीर सोमेश्वर सुंदर पांड्य के ही हाथों मारा गया। सुंदर पांड्य ने शेंदमंगलम् में पराजित करके पहले तो उसके राज्य पर अपना अधिकार कर लिय किंतु बाद में कोप्पेरुग्जिंग को फिर से शासनाधिकार दे दिया। संभवत: कोप्पेरुग्जिंग और वीर सोमेश्वर के विरुद्ध युद्ध के संबंध में ही सुंदर पांड्य ने केंग और मगदै की विजय की थी। चिदंबरम् हेते हुए वह श्रीरंगम् तक गया। उत्तर की ओर उसने आक्रमण करके तेलुगु चोड शासक गंडगोपाल को पराजित किया, जो युद्ध ही में मारा गया और कांची पर अधिकार कर लिया किंतु बाद में उसके भाइयों को अपने सामंत के रूप में शासन करने दिया। उसने काकतीय नरेश गणपति और एक बाण सामंत को भी पराजित किया जो संभवत: गंडगोपाल के सहायक थे। इन विजयों के उपलक्ष में उसने नेल्लोर में वीराभिषेक किया। 

जटावर्मन् सुंदर पांड्य को अपने शासन में दूसरे पांड्य राजकुमारों से सहायता मिली थी जिसमें जटावर्मन् वीर पांड्य प्रथम अपनी विजयों के कारण उल्लेखनीय है। अपनी विजयों के द्वारा सुंदर पांड्य ने साम्राज्य की सीमाओं का विस्तार लंका से नेल्लोर तक कर लिया था। उसे अपने प्रभाव और वैभव के प्रदर्शन की विशेष रुचि थी। उसन श्रीरंगम् और नेल्लोर में अपना अभिषेक ही नहीं संपन्न किया वरन् कई बार तुलाभार भी किया। उसने कई भव्य उपाधियाँ भी धारण की, यथा "महाराजाधिराज श्री परमेश्वर, एल्लांदलैयानान्, समस्त जगदाधार, एम्मंडलमुम्-कोंडरुलिय, मरकत पृथ्वीभृत् और राजतपन।" अपनी विजयों से प्राप्त प्रभूत धन का उपयोग उसने चिंदंबरम् और श्रीरंगम् मंदिरों को दान देने और सुशोभित करने में किया। उसने दोनों मंदिरों की छतों को हिमाच्छादित किया, चिदंबरम् के मंदिर में एक सोने का संभामंडप बनवाया ओर श्रीरंगम् के मंदिर को १८ लाख स्वर्ण मुद्राएँ दीं।

 इन्हें भी देखें
 जटावर्मन् सुंदर पांड्य द्वितीय
 जटावर्मन् सुंदर पांड्य तृतीय

श्रेणी:भारत का इतिहास
श्रेणी:पाण्ड्य राजवंश
जटावर्मन् कुलशेखर पाण्टियऩ्

350px|right|thumb|जटावर्मन् कुलशेखर पाण्ड्य प्रथम 

जटावर्मन् कुलशेखर पाण्ड्य प्रथम (तमिल : முதலாம் சடையவர்மன் குலசேகரன் / मुतलाम् चटैयवर्मऩ् कुलचेकरऩ्) पाण्ड्य राजवंश का शासक था जिसने दक्षिण भारत के कुछ क्षेत्रों पर ११९० से १२१६ ई तक शासन किया। वह संभवत: विक्रम पांड्य का पुत्र था और उसके पश्चात् सिंहासन पर बैठा। यह 'राजगंभीर' के नाम से भी विख्यात था।

 परिचय 
जटावर्मन् कुलशेखर पांड्य प्रथम के अभिलेख, मदुरा, रामनाड और तिरुनेल्वॆलि से प्राप्त हुए हैं। जेतुंगनाडु का तिरुवंडि नरेश उसका सामंत था। इसने कोदै रविवर्मन् से, जो चेरवंशीय नरेश था, वैवाहिक संबंध किए थे। उसने चोलों की प्रभुता का अंत कर पांड्यों की स्वतंत्रता स्थापित करने का प्रयत्न किया। इस कारण यह चोल नरेश कुलोत्तुगं तृतीय का कोपभाजन हुआ जिसने १२०५ ई. में तीसरी बार पांड्य देश पर आक्रमण किया। यद्यपि कुलोत्तुंग ने राजधानी को लूटा और पांड्यों के अभिषेकभवन को नष्ट-भ्रष्ट किया, फिर भी उसकी सफलता आंशिक रहीं। उसके आक्रमण के बाद कुलशेखर को फिर से राज्य का अधिकार प्राप्त हुआ।

कुलशेखर यशस्वी शासक था। उसके अभिलेखों से उसकी शासनव्यवस्था का कुछ आभास मिलता है। राजभवन की सेविकाओं का भी उल्लेख आता है। एक अभिलेख में उसके द्वारा एक जलाशय का गहरा करने के लिए १०० द्रंमों के नाम का उल्लेख है। एक अन्य अभिलेख में कई गाँवों को मिलाकर एक नए गाँव की स्थापना का विवरण है।

जटावर्मन् कुलशेखर पांड्य द्वितीय को मारवर्मन् सुंदर पांड्य प्रथम ने १२३८ ई. में युवराज के रूप में शासन से संबंधित किया था किंतु यह अधिक दिन तक जीवित नहीं रहा। उसकी मृत्यु के बाद १२३८ ई. में ही मारवर्मन् सुंदर पांड्य द्वितीय युवराज के रूप में शासन से संबंधित हो गया था।

जटावर्मन् कुलशेखर पांड्य तृतीय के शासन का प्रारंभ १३९५-९६ ई. में हुआ। उसके अभिलेख तिन्नेवेल्लि के बाहर नहीं मिलते। शासन के १४वें वर्ष में उसने एक मंदिर बनवाया और १६वें वर्ष में एक नए गाँव की स्थापना की।

श्रेणी:भारत का इतिहास
श्रेणी:पाण्ड्य राजवंश
नरोत्तम लाल जोशी

नरोत्तम लाल जोशी राजस्थान विधानसभा के प्रथम अध्यक्ष थे। 29 फरवरी 1952-1957 । कांग्रेस विधायक, झुंझुनूं ।
इसकी सदस्य संख्या 160 थी ।नरोत्तमलाल जोशी का जन्म 16 दिसंबर 1914 को झुंझुनू में हुआ. प्रारंभ से राष्ट्रीय विचारधारा से जुड़े होने के कारण उन्होंने स्वतंत्रता संग्राम में भाग लिया और सामंती शोषण के खिलाफ प्रजामंडल आंदोलनों में सक्रिय भूमिका निभाई. स्वाधीनता के बाद प्रदेश में वर्ष 1952 में हुए पहले आम चुनाव में वह विधानसभा के सदस्य बने और उन्हें 31 मार्च 1952 को प्रथम राजस्थान विधानसभा के प्रथम अध्यक्ष के रूप में चुना गया. श्री जोशी मार्च 1952 से 25 अप्रैल 1957 तक विधानसभा के अध्यक्ष रहे. उनका निधन 3 दिसंबर 1994 को जयपुर में हुआ.

 सन्दर्भ 

श्रेणी:भारतीय राजनीतिज्ञ
श्रेणी:राजस्थान विधानसभा के अध्यक्ष
चित्रलेखा (उपन्यास)

अंगूठाकार|खुबसुरति

चित्रलेखा भगवती चरण वर्मा द्वारा रचित हिन्दी उपन्यास है। यह न केवल भगवतीचरण वर्मा को ए॰ उपन्यासकार के रूप में प्रतिष्ठा दिलाने वाला पहला उपन्यास है बल्कि हिन्दी के उन विरले उपन्यासों में भी गणनीय है जिनकी लोकप्रियता काल की सीमा को लाँघती रही है।

1934 में प्रकाशित 'चित्रलेखा' ने लोकप्रियता के कई पुराने कीर्तिमान बनाए थे। कहा जाता है कि अनेक भारतीय भाषाओं में अनूदित होने के अतिरिक्त केवल हिन्दी में नवें दशक तक इसकी ढाई लाख से अधिक प्रतियां बिक चुकी थीं। 1940 में [केदार शर्मा] के निर्देशन में "चित्रलेखा" पर एक फिल्म भी बनी।

चित्रलेखा की कथा पाप और पुण्य की समस्या पर आधारित है। पाप क्या है? उसका निवास कहाँ है? - इन प्रश्नों का उत्तर खोजने के लिए महाप्रभु रत्नाकर के दो शिष्यों, श्वेतांक और विशालदेव, क्रमश: सामंत बीजगुप्त और योगी कुमारगिरि की शरण में जाते हैं। और उनके निष्कर्षों पर महाप्रभु रत्नांबर की टिप्पणी है, ‘‘संसार में पाप कुछ भी नहीं है, यह केवल मनुष्य के दृष्टिकोण की विषमता का दूसरा नाम है। हम न पाप करते हैं और न पुण्य करते हैं, हम केवल वह करते हैं जो हमें करना पड़ता है।’’

 सन्दर्भ 

 इन्हें भी देखें
 चित्रलेखा (हिन्दी फिल्म)

 बाहरी कड़ियाँ
‘चित्रलेखा’ और सिनेमाई रूपांतरण की समस्याएँ (जवरीमल्ल पारख)
चि‍त्रलेखा : पाप और पुण्य को परिभाषित करता सशक्त उपन्यास (वेबदुनिया)
पाखंड का 'पर्दाफाश' करती 'चित्रलेखा' (विजय राजबली माथुर)

श्रेणी:हिन्दी ग्रन्थ
रामनगर किला

right|thumb|300px|रामनगर के दुर्ग का एक भाग
right|thumb|300px|रामबाग तथा रामनगर दुर्ग (१९०५ में)
रामनगर का किला वाराणसी के रामनगर में स्थित है। यह गंगा नदी के पूर्वी तट पर तुलसी घाट के सामने स्थित है। इसका निर्माण १७५० में काशी नरेश बलवन्त सिंह ने कराया था। यह मक्खन के रंग वाले चुनार के बलुआ पत्थर से  बना है। वर्तमान समय में यह किला अच्छी स्थिति में नहीं है। यह दुर्ग तथा इसका संग्रहालय बनारस के इतिहास का खजाना है। आरम्भ से ही यह दुर्ग काशी नरेश का निवास रहा है।

 इन्हें भी देखें
 रामनगर, वाराणसी
 काशी का इतिहास
 वाराणसी का इतिहास

श्रेणी:वाराणसी
श्रेणी:वाराणसी ज़िले में पर्यटन आकर्षण
नारायण राजवंश

right|thumb|300px|काशीराज का ध्वज
right|thumb|काशीराज का दुर्ग (रामनगर दुर्ग) सामने से
thumb|काशी नरेश राजा छेत सिंह (१७७०–१७८१)
नारायण वंश १००० ई से १९४८ तक बनारस पर शासन करने वाला वंश था। यह भूमिहार ब्राह्मण परिवार था। रामनगर किला तथा इसका संग्रहालय १८वीं शताब्दी से ही काशीनरेश का निवास तथा इस राजवंश के इतिहास का निक्षेपस्थल रहा है। आज भी काशीनरेश बनारस के लोगों के लिये श्रद्धेय हैं। बनारस के लोग काशीनरेश को शिव का अवतार मानते हैं। काशीनरेश ही काशी के सभी प्रमुख सांस्कृतिक आयोजनों के मुख्य संरक्षक तथा आवश्यक अंग होते हैं।

 इन्हें भी देखें
 रामनगर किला
 रामनगर, वाराणसी
 काशी का इतिहास
 वाराणसी का इतिहास

सन्दर्भ
 बाहरी कड़ियाँ
रामनगर की रामलीला का अलग ही अंदाज

श्रेणी:वाराणसी
बनारस रियासत

right|thumb|300px|बनारस रियासत का ध्वज
बनारस रियासत भारत में ब्रिटिश राज के समय मौजूद एक रियासत थी। १५ अक्टूबर १९४८ को इस रियासत के तत्कालीन राजा ने भारतीय संघ में मिलने के लिये समझौते पर हस्ताक्षर किये।

काशी रियासत की जड़े काशी राज्य तक जाती हैं जो ११९४ तक एक स्वतंत्र राज्य था। इसके शासक भूमिहार ब्राह्मण थे।
जो मूलतः कित्थू मिश्रा परिवार में गौतम गोत्र के वंशज थे ।१७७५ में यह अंग्रेजों के अधिकार में आ गया। सन १९११ में यह एक रियासत बन गयी।

 इन्हें भी देखें
 रामनगर किला
 काशी
 काशी जनपद
 काशी का इतिहास

श्रेणी:वाराणसी
हिमानी विज्ञान

right|thumb|300px|काराकोरम की बाल्तोरो हिमानी का एक चित्र
thumb|300px|पृथ्वी का हिममंडल आइपीसीसी की पाँचवीं मूल्यांकन रपट से
हिमानी विज्ञान अथवा हिमनद विज्ञान (अंग्रेजी:Glaciology; फ्रैंक-प्रांतीय शब्द: glace, "बर्फ़"; याँ लातीनी: glacies, "हिम या बर्फ़"; और यूनानी: λόγος, logos, "अध्ययन"; अर्थात "हिम या बर्फ़ का अध्ययन") सामान्य तौर पर बर्फ़ और इससे जुड़ी प्रक्रियाओं का अध्ययन है और विशिष्ट रूप में हिमनदों के अध्ययन से संबंधित विज्ञान है। दूसरे शब्दों में यह पृथ्वी के हिममण्डल का अध्ययन एवं विश्लेषण करता है।

अतएव हिमानी विज्ञान को एक ऐसे अंतरविषयी विज्ञान के रूप में परिभाषित किया जाता है जो भूभौतिकी, भूविज्ञान, भौतिक भूगोल, भू-आकृति विज्ञान, जलवायु विज्ञान, मौसम विज्ञान, जलविज्ञान, जीव विज्ञान तथा पारिस्थितिकी को जोड़ते हुए हिमनदों की क्रियाविधि, उनकी आकारिकी, एवं मानव जीवन पर उनके विविध प्रभावों का अध्ययन करता है। पृथ्वी के बाहर चंद्रमा, मंगल, यूरोपा इत्यादि परापार्थिव पिण्डों पर हिम के अध्ययन को एस्ट्रोग्लेशियोलाजी नाम भी दिया गया है।

 सन्दर्भ 

श्रेणी:हिमानी विज्ञान
श्रेणी:भू-आकृति विज्ञान
श्रेणी:भौतिक भूगोल
विज्ञान
हिममण्डल

thumb|पृथ्वी का हिममंडल आइपीसीसी की पाँचवीं मूल्यांकन रपट से
हिममण्डल पृथ्वी की सतह के उन भागों के लिए एक सर्वव्यापी शब्द है जहाँ जल ठोस रूप में है, जिसमें समुद्री बर्फ़, झील की बर्फ़, नदी की बर्फ़, हिमावरण, हिमानी, हिमटोपियाँ, हिमचादरें और संशीत भूमि (जिसमें स्थायी बर्फ़​ शामिल है) शामिल हैं। इस प्रकार, जलमण्डल के साथ एक विस्तृत अधिव्यापन होता है। हिममण्डल वैश्विक जलवायु तन्त्र का एक अभिन्न अंग है, जिसमें सतही ऊर्जा और आर्द्रता प्रवाह, बादलों, वर्षण, जल विज्ञान, वायुमण्डलीय और समुद्री परिसंचरण पर इसके प्रभाव से उत्पन्न महत्वपूर्ण सम्बद्धता और पुनर्भरण हैं। इन प्रतिक्रिया प्रक्रियाओं के माध्यम से, क्रायोस्फीयर वैश्विक जलवायु में और वैश्विक परिवर्तनों के लिए जलवायु प्रतिरूप की प्रतिक्रिया में महत्वपूर्ण भूमिका निभाता है। पृथ्वी की सतह का लगभग 10% अंश बर्फ़ से ढका है, लेकिन यह द्रुत गति से घट रहा है। विहिमानीकरण शब्द हिममण्डलीय सुविधाओं के पीछे हटने का वर्णन करता है। हिमविज्ञान हिममण्डल का अध्ययन है।

 सन्दर्भ 

श्रेणी:हिमानियाँ
श्रेणी:हिमानी विज्ञान
श्रेणी:हिमानीय स्थलाकृतियाँ
श्रेणी:भौतिक भूगोल
खुदाबादी लिपि

right|thumb|300px|खुदाबादी लिपि में लिखा 'सिंधी'
खुदाबादी लिपि एक लिपि है जो सिन्धी भाषा को लिखने के लिये उपयोग की जाती है। इसे वानिकी, हटवानिकी या हटकई भी कहते हैं। इस लिपि का आविष्कार खुदाबंद के निवासी सिन्धी स्वर्णकार समुदाय के लोगों ने १५५० में किया था।
550px|center|thumb|खुदाबादी लिपि वर्णमाला

खुदाबन्दी का यूनिकोड
 KhudawadiOfficial Unicode Consortium code chart (PDF)    0  1  2  3  4  5  6  7  8  9  A  B  C  D  E  F U+112Bx 𑊰 𑊱 𑊲 𑊳 𑊴 𑊵 𑊶 𑊷 𑊸 𑊹 𑊺 𑊻 𑊼 𑊽 𑊾 𑊿 U+112Cx 𑋀 𑋁 𑋂 𑋃 𑋄 𑋅 𑋆 𑋇 𑋈 𑋉 𑋊 𑋋 𑋌 𑋍 𑋎 𑋏 U+112Dx 𑋐 𑋑 𑋒 𑋓 𑋔 𑋕 𑋖 𑋗 𑋘 𑋙 𑋚 𑋛 𑋜 𑋝 𑋞 𑋟 U+112Ex 𑋠 𑋡 𑋢 𑋣 𑋤 𑋥 𑋦 𑋧 𑋨 𑋩 𑋪      U+112Fx 𑋰 𑋱 𑋲 𑋳 𑋴 𑋵 𑋶 𑋷 𑋸 𑋹       Notes
1.As of Unicode version 8.0
2.Grey areas indicate non-assigned code pointsKhudawadi

सन्दर्भ

श्रेणी:लिपि
रिफ़्ट घाटी

250px|thumb|अफ़्रीकी रिफ्ट
thumb|right|250px|अपसारी प्लेट किनारे के सहारे एक रिफ़्ट घाटी, आइसलैंड में

रिफ़्ट घाटी (अंग्रेजी:Rift valley) एक स्थलरूप है जिसका निर्माण विवर्तनिक हलचल के परिणामस्वरूप होने वाले भ्रंशन के कारण होता है। ये सामान्यतया पर्वत श्रेणियों अथवा उच्चभूमियों के बीच स्थित लम्बी आकृति वाली घाटियाँ होती हैं जिनमें अक्सर झीलें भी निर्मित हो जाती है।

 इन्हें भी देखें
स्थलमंडल
ग्रेट रिफ़्ट घाटी
भूविज्ञान

 सन्दर्भ 

श्रेणी:भू-आकृति विज्ञान
श्रेणी:संरचनात्मक स्थलरूप
श्रेणी:प्लेट विवर्तनिकी
शाका लाका बूम बूम

शाका लाका बूम बूम एक भारतीय टेलीविजन श्रृंखला है। यह श्रृंखला १५ अक्टूबर २००० से डीडी नेशनल चैनल पर ३० एपिसोड के श्रृंखला के रूप में प्रसारित हुई, जिसमें विशाल सोलंकी संजू के रूप में थे। श्रृंखला को बाद में २००१ में स्टार प्लस द्वारा लिया गया और १९ अगस्त २००२ को उनके संस्करण का प्रीमियर लीड के रूप में किंशुक वैद्य के साथ हुआ। यह श्रृंखला कई बार स्टार उत्सव, डिज़्नी चैनल भारत, डिज़नी एक्सडी और हंगामा टीवी पर भी प्रसारित हुई। इसे विजय कृष्ण आचार्य ने लिखा और निर्देशित किया था।

 कथानक 
कार्यक्रम की कहानी संजू नामक एक केन्द्रीय पात्र के चारों ओर घूमती रहती है जिसे एक जादुई कलम मिल जाती है। उस कलम की खासियत यह थी कि उससे जो भी चित्र बनाए जाते, वे वास्तविक रूप प्राप्त कर लेते थे। यह कार्यक्रम 04 सत्र तक चला।

 पात्र 
 अभिनेता/अभिनेत्री भूमिका  किंशुक वैद्य संजू राहुल जोशी शान श्याम सुंदर मंडल
| सामू
|-
| हंसिका मोटवानी
| करुणा/शोना
|-
| सैनी राज| रीतू
|-
| रीमा वोहरा| संजना
|-
| अदनान जेपी| जग्गू
|-
| मधुर मित्तल| टीटो
|-
| निखिल यादव| पार्थो
|-
| मेमिक/रुसद राणा| युवा संजू
|-
| तनवी हेगड़े| फ्रूटी
|-
| लता सबरवाल| उमा - संजू की माँ
|-
| आदित्य कपाड़िया| झुमरू
|-
| वैशाली ठक्कर| ललिता
|-
| रोमित राज| करन
|-
| जेनिफर विंगेट
| पिया
|-
| चाहत खन्ना| जय रानी
|-
| इशिता शर्मा
| सिंपल
|-
| रौनक कोटेचा| सिली पांइट
|-
| मेहुल| शॉर्ट लैग
|-
| जर्रार चौधरी| विजय
|-
| के के गोस्वामी| क्रिस्टल
|-
| शहजाद खान| टाइगर
|-
| जगेश मुक्ति| मंगू
|-
| भारती अचरेकर| विद्यालय की प्राचार्या
|-
| केव्लया छेडा''' नीरज/विद्यार्थी नं. 107

 सन्दर्भ 

श्रेणी:भारतीय स्टार टीवी कार्यक्रम
श्रेणी:स्टार प्लस के धारावाहिक
श्रेणी:भारतीय टेलीविजन धारावाहिक
एक्शन रोमांच गेम

एक्शन रोमांच गेम (आर्केड रोमांच गेम के रूप में भी जाना जाता हैं) वो वीडियो गेम हैं जो रोमांच गेम और एक्शन गेम खेल शैली के तत्वों को जोड़ कर बनाया जाता हैं। यह गेमिंग में शायद सबसे व्यापक और विविध शैली है और इसमें कई खेल शामिल करे जा सकते हैं जो बेहतरी के लिए संकीर्ण शैलियों के अंतर्गत वर्गीकृत किया जा सकते है। इस शैली में पहला ज्ञात गेम अटारी 2600 का खेल एडवेंचर (1979) है।

 इन्हें भी देखें 
ग्रैंड थेफ्ट ऑटो V
खुली दुनिया
 सन्दर्भ 

श्रेणी:वीडियो गेम शैली
__सूचीबद्ध__
__विषय_जोड़ें_कड़ी__
उमेश चन्द्र बनर्जी

thumb|उमेश चन्द्र बनर्जी
उमेश चन्द्र बनर्जी (29 दिसम्बर 1844 – 21 जुलाई 1906) भारतीय बैरिस्टर एवं भारतीय राष्ट्रीय कांग्रेस के प्रथम अध्यक्ष थे। ब्रिटेन के हाउस ऑफ कॉमन्स के लिये चुनाव लड़ने वाले वे प्रथम भारतीय थे (किन्तु वे जीत नहीं पाये)। ब्रितानी संसद में प्रवेश पाने की उन्होने दो कोशिशें की किन्तु असफल रहे।

 पूर्व जीवन 
उमेश चन्द्र बनर्जी का जन्म 29 दिसम्बर 1844 को कलकत्ता के एक उच्च मध्यम वर्ग के कुलीन ब्राह्मण परिवार में हुआ। उनके पूर्वज हुगली जिले के बंगदा नामक गाँव से थे। उनके पिता कलकत्ता उच्च न्यायालय में न्यायवादी थे। 1859 में उनका विवाह हेमांगिनी मोतीलाल के साथ हुआ। उन्होंने 1862 डब्ल्यू॰पी॰ अटोर्नीज़ ऑफ़ कलकत्ता सुप्रीम कोर्ट में लिपिक की नौकरी आरम्भ की। इस समय उन्होंने कानूनी जानकारियाँ प्राप्त की जो उनके आगे के जीवन में काफी सहायक रही। 1864 में उन्हें बम्बई के आर॰जे॰ जीजाबाई ने छात्रवृत्ति के साथ इंग्लैण्ड भेजा। 1868 में अपनी कोलकाता वापसी पर उन्हें सर चार्ल्स पॉल, बैरिस्टर-एट-लॉ, कलकत्ता उच्च न्यायालय में नौकरी मिली। अन्य वकील जे॰पी॰ केनेडी ने भी उनकी एक वकील के रूप में काफी सहायता की। कुछ ही समय में वो उच्च न्यायालय के जाने-माने वकीलों में से एक हो गये। वो कलकत्ता विश्वविद्यालय के छात्र एवं इसके विधि संकाय के अध्यक्ष भी रहे और इसके बाद विधान परिषद् के लिए भी चुने गये। वो कलकत्ता बार से 1901 में सेवा निवृत्त हुए। उनकी पुत्री जानकी बनर्जी ने नेवंहम कॉलेज, कैंब्रिज यूनिवर्सिटी में प्राकृत विज्ञान, रशायन शास्त्र, प्राणीशास्त्र और कार्यिकी की शिक्षा प्राप्त की।

 भारतीय राष्ट्रीय कांग्रेस के अध्यक्ष 
उन्होंने भारतीय राष्ट्रीय कांग्रेस के बम्बई में 1885 में हुए प्रथम सत्र की अध्यक्षता की। यह सत्र 28 दिसम्बर से 31 दिसम्बर तक चला था और 72 सदस्यों ने इसमें भाग लिया था।

 सन्दर्भ 

बाहरी कड़ियाँ
उमेश चन्‍द्र बनर्जी

श्रेणी:1844 में जन्मे लोग
श्रेणी:१९०६ में निधन
श्रेणी:भारतीय राजनीतिज्ञ
श्रेणी:कोलकाता के लोग
श्रेणी:पश्चिम बंगाल के लोग
श्रेणी:बंगाली लोग
श्रेणी:भारतीय स्वतंत्रता सेनानी
श्रेणी:भारतीय राष्ट्रीय कांग्रेस के राजनीतिज्ञ
श्रेणी:भारतीय राष्ट्रीय कांग्रेस के अध्यक्ष
विलफ़ुल डिफ़ॉल्टर

विलफ़ुल डिफ़ॉल्टर का अर्थ 'जानबूझकर कर्ज़ न चुकाने
वाले' से हैं।
 प्रकार 
 जिस उद्देश्य के लिए बैंक से लोन लिया गया हैं, उस लोन का इस्तेमाल उस उदेश्य के लिये नहीं करना।
 पर्याप्त तरलता होने के बावजूद ऋण चुकाया नहीं जाना।

 सन्दर्भ 

 बाहरी कड़ियाँ
 https://web.archive.org/web/20140903165434/http://www.rbi.org.in/scripts/BS_ViewMasCirculardetails.aspx?id=7326

श्रेणी:बैंकिंग शब्दावली
नागालैण्ड के मुख्यमंत्रियों की सूची

नागालैण्ड का मुख्यमंत्री भारतीय राज्य नागालैण्ड का प्रमुख होता है। यहाँ पर नागालैण्ड के मुख्यमंत्रियों की सूची दी गई है।

1963 से, अब तक आठ विभिन्न पार्टियों के ग्यारह व्यक्ति मुख्यमंत्री इस पद पर विराजमान हो चुके हैं। राज्य के पहले मुख्यमंत्री नागा नेशनलिस्ट ऑर्गनाइजेशन के पी॰ शीलू एओ थे। वर्तमान मुख्यमंत्री नेफियू रियो नेशनलिस्ट डेमोक्रेटिक प्रोग्रेसिव पार्टी नामक दल से हैं और इस पद पर 8 मार्च 2018 से विराजमान हैं।

 सूची 
 क्रम नाम  कार्यकाल दल कार्यकाल अवधि   1
  पी॰ शीलू एओ
  1 दिसम्बर 1963
  14 अगस्त 1966
  नागा नेशनलिस्ट ऑर्गनाइजेशन
   987 दिन   2
  टी॰ एन॰ अंगमी
  14 अगस्त 1966
  22 फ़रवरी 1969
  924 दिन   3
  होकिशे सेमा
  22 फ़रवरी 1969
  26 फ़रवरी 1974
  1831 दिन   4
  विज़ोल अंगमी
  26 फ़रवरी 1974
  10 मार्च 1975
  यूनाइटेड डेमोक्रेटिक फ्रंट
   378 दिन   5
  जॉन बोस्को जसोकी
  10 मार्च 1975
  20 मार्च 1975
  नागा नेशनल डेमोक्रेटिक पार्टी
   11 दिन  –
  खाली(राष्ट्रपति शासन)
  20 मार्च 1975
  25 नवम्बर 1977
  N/A
   (4)
  विज़ोल अंगमी
  25 नवम्बर 1977
  18 अप्रैल 1980
  यूनाइटेड डेमोक्रेटिक फ्रंट
   876 दिन [कुल 1254 दिन]  6
  एस॰ सी॰ जमीर
  18 अप्रैल 1980
  5 जून 1980
  यूनाइटेड डेमोक्रेटिक फ्रंट—प्रोग्रेसिव
   49 दिन   (5)
  जॉन बोस्को जसोकी
  5 जून 1980
  18 नवम्बर 1982
  नागा नेशनल डेमोक्रेटिक पार्टी
   897 दिन [कुल 908 दिन]  (6)
  एस॰ सी॰ जमीर
  18 नवम्बर 1982
  28 अक्टूबर 1986
  यूनाइटेड डेमोक्रेटिक फ्रंट—प्रोग्रेसिव
   1440 दिन   (3)
  होकिशे सेमा
  29 अक्टूबर 1986
  7 अगस्त 1988
  भारतीय राष्ट्रीय कांग्रेस
   648 दिन [कुल 2479 days]  –
  खाली(राष्ट्रपति शासन)
  7 अगस्त 1988
  25 जनवरी 1989
  N/A
   (6)
  एस॰ सी॰ जमीर
  25 जनवरी 1989
  10 मई 1990
  भारतीय राष्ट्रीय कांग्रेस
   471 दिन   7
  के॰ एल॰ चिश्ली
  16 मई 1990
  19 जून 1990
  भारतीय राष्ट्रीय कांग्रेस
   36 दिन   8
  वमुज़ो फेसाओ
  19 जून 1990
  2 अप्रैल 1992
  नागालैण्ड पीपुल्स काउंसिल
   653 दिन   –
  खाली(राष्ट्रपति शासन)
  2 अप्रैल 1992
  22 फ़रवरी 1993
  N/A
   (6)
  एस॰ सी॰ जमीर
  22 फ़रवरी 1993
  6 मार्च 2003
  भारतीय राष्ट्रीय कांग्रेस
   3665 दिन [कुल 5625 दिन]  9
  नेफियू रियो
  6 मार्च 2003
  3 जनवरी 2008
  नागा पीपुल्स फ्रंट
   1767 दिन   –
  खाली(राष्ट्रपति शासन)
  3 जनवरी 2008
  12 मार्च 2008
  N/A
   (9)
  नेफियू रियो
  12 मार्च 2008
  24 मई 2014
  नागा पीपुल्स फ्रंट
     10
  टी॰ आर॰ जेलियांग
  24 मई 2014
  22 फरवरी 2017
    11
  शुरहोजेलि लियोजित्सु
  22 फरवरी 2017
  19 जुलाई 2017
    (10)
  टी॰ आर॰ जेलियांग
  19 जुलाई 2017
  8 मार्च 2018
  [कुल 1237 दिन]  (9)
  नेफियू रियो
  8 मार्च 2018
  पदस्थ
  नेशनलिस्ट डेमोक्रेटिक प्रोग्रेसिव पार्टी
   
 
 टिप्पणी व सन्दर्भ 
टिप्पणी

सन्दर्भ
 

श्रेणी:नागालैण्ड के मुख्यमंत्री
श्रेणी:भारतीय राज्यों के मुख्यमंत्रियों की सूचियाँ
बसोपिएर फ्रांस्वाद

बसोपिएर फ्रांस्वाद|right|thumb|300px
बसोपिएर फ्रांस्वाद (François de Bassompierre ; १५७९-१६४६) फ्रांस के राजा हेनरी चतुर्थ का यह एक दरबारी और अंतरंग मित्र था। 

यह बहुत जल्दी राजदरबार की विलासिता में निमग्न हो गया। १६०० में सेवाँय के तथा १६०३ में तुर्कों के विरुद्ध हंगरी में इसने युद्ध में भाग लिया। ह्यूगोनोट के विप्लव में उनके दमनकार्य में इसने विशेष शौर्य का परिचय दिया। लंदन, स्पेन, स्विटजरलैंड आदि में यह दूत बना कर भेजा गया था परंतु सभी जगह यह असफल राजदूत घोषित हुआ। रिशलू की शक्ति के संहार के लिए एक षड्यंत्र फ्रांस में रचा गया था। उसमें बसोपिएर अकारण ही फँस गया। अत: रिशलू के द्वारा यह बैस्टील के किले में (१६३१-१६४३) बंद रहा। वहाँ पर इसने अपनी आत्मकथा और संस्मरण लिखे। यह उस काल के इतिहास के लिए अमूल्य स्रोत है।

सन्दर्भ
श्रेणी:फ्रांसीसी राजनयिक
ह्यूगेनोट

right|thumb|300px
ह्यगेनो (Huguenots) एक नृजातीय-धार्मिक समूह है जो १६वीं-१७वीं शदी के दौरान फ्रांस के प्रोटेस्टैण्ट सुधार चर्च के सदस्य थे।

व्युत्पत्ति की दृष्टि से ह्य गेनो संभवत: एक जर्मन शब्द आइडगेनोस्सेन (Eidgenossen) से संबंधित हैं, जेनेवा में १६वीं शताब्दी में आइडगेनोस्सेन का एक विकृत रूप अर्थात् एगुनो (Eiguenots) प्रचलित था जो ह्य गेनो से मिलता जुलता है। सन् १५६० ई. के बाद फ्रांस के प्रोटेस्टैंट धर्मावलंबियों के लिए ह्यू गेनो शब्द ही सामान्यत: होने लगा था।

धार्मिक दृष्टि से कैलविन ने फ्रांस के प्रोटेस्टेंटों पर गहरा प्रभाव डाला है किंतु ह्यू गेनो एक राजनीतिक दल भी था जो कास्पार डे कोलिग्रनी के नेतृत्व में समस्त फ्रांस में फैलकर अत्यंत प्रभावशाली धन गया। २४ अगस्त, १५७२, को बहुत से अन्य ह्यू गेनो नेताओं के साथ दे कोलिग्नी की हत्या कर दी गई (यह घटना मेसेकर ऑव सेंट बरथोलोम्यू के नाम से विख्यात है) किंतु इससे प्रोटेस्टैंट आंदोलन समाप्त नहीं हुआ और संघर्ष चलता रहा।

सन् १५९८ ई. में नैंट (Nantes) की राजाज्ञा के फलस्वरूप ह्य गेनो लोगों को धार्मिक स्वतंत्रता मिली। उस समय फ्रांस में १२% प्रोटेस्टैंट थे। राजा लुइ चौदहवें ने सन् १६८५ ई. में नैंट की राजाज्ञा रद्द करके ह्यू गनों लोगों को नागरिक अधिकारों से वंचित कर दिया। ये बड़ी संख्या में हॉलैंड आदि प्रोटेस्टैंट देशों में प्रवासी बन गए। जो फ्रांस में रह गए उनपर बहुत अत्याचार हुआ जिससे वे प्राय: देहातों में छिप गए। सन् १७८७ ई. में ही इनको फिर नागरिक अधिकार दिए गए। आजकल फ्रांस में दो प्रतिशत लोग प्रोटैस्टेंट हैं जिनमें से ५/८ कैलविनिस्ट और ३/८ लूथरन हैं।

श्रेणी:फ़्रांस के लोग
बनी-ठनी

बनी-ठनी|right|thumb|200px
बनी-ठनी या (बणी-ठणी) एक भारतीय चित्रकला है जो किशनगढ़ चित्रकला से सम्बन्धित है इनकी रचना निहाल चन्द ने की थी। इसको भारत (राजस्थान) की मोनालिसा भी कहा जाता है। बनी-ठणी तो राजस्थानी शब्द है , इसका हिन्दी में मतलब सजी-धजी होता है।यह स्वयं रसीक बिहारी के नाम से कविता करती थी।  इन्हें आगे लवलीज,उत्सव,प्रिया व नागर रमणी भी नाम मिले।

सन्दर्भ

श्रेणी:राजस्थानी चित्रकला
श्रेणी:चित्रकला